text: দৈনিক পূর্বকোণ | বাংলাদেশে আধুনিক সংবাদপত্রের পথিকৃৎ লাইটার হেরার ১২ নাবিক উদ্ধার | দৈনিক পূর্বকোণ
  ১২ সেপ্টেম্বর, ২০১৯ | ৩:৪৩ অপরাহ্ণ
  লাইটার হেরার ১২ নাবিক উদ্ধার
  বঙ্গোপসাগরে সাঙ্গু গ্যাস ফিল্ডের কাছে ডুবে যাওয়া 'এমভি হেরা পর্বত-৮' জাহাজের নিখোঁজ নাবিকদের উদ্ধার করা হয়েছে। আজ বৃহস্পতিবার (১২ সেপ্টেম্বর) ১১০০ টন কয়লা নিয়ে ঢাকার দিকে যাওয়ার সময় উত্তাল সাগরে জাহাজটি ডুবে যায়। এরপর দুপুরে তাদের একে একে উদ্ধার করা হয়। বিষয়টি পূর্বকোণকে নিশ্চিত করে লেফটেন্যান্ট কমান্ডার এম সাইফুল ইসলাম বলেন, একটি জেলে বোট তাদের সকলকে উদ্ধার করেছে।
  বাংলাদেশ নৌযান শ্রমিক ফেডারেশনের যুগ্ম সম্পাদক মো. খোরশেদ আলম জানান, জেলেদের নৌকা ভাসতে থাকা নাবিকদের উদ্ধার করে। এরপর তাদের 'এমবি আল নামেরা-৪' নামের আরেকটি জাহাজে তুলে দেয়া হয়। তিনি আরো জানান, বর্তমানে নাবিকদের নিয়ে জাহাজটি কর্ণফুলীর বিজয়নগর এলাকায় অবস্থান করছে। বৈরী আবহাওয়ার কারণে সাগর উত্তাল রয়েছে বলেও জানান বাংলাদেশ নৌযান শ্রমিক ফেডারেশনের যুগ্ম সম্পাদক মো. খোরশেদ আলম।